CELEX: C2006/074/20
Language: et
Date: 2006-03-25 00:00:00
Title: Kohtuasi C-57/06 P: Elisabetta Righini  2. veebruari 2006.  aasta apellatsioonkaebus Euroopa Ühenduste Esimese Astme Kohtu (viies koda)  15. novembri 2005.  aasta otsuse peale kohtuasjas T-145/04: Elisabetta Righini versus Euroopa Ühenduste Komisjon

25.3.2006   
            
            
               ET
            
            
               Euroopa Liidu Teataja
            
            
               C 74/11
            
         Elisabetta Righini 2. veebruari 2006. aasta apellatsioonkaebus Euroopa Ühenduste Esimese Astme Kohtu (viies koda) 15. novembri 2005. aasta otsuse peale kohtuasjas T-145/04: Elisabetta Righini versus Euroopa Ühenduste Komisjon
   (Kohtuasi C-57/06 P)
   (2006/C 74/20)
   Kohtumenetluse keel: prantsuse
   Elisabetta Righini esitas 2. veebruaril 2006 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (viies koda) 15. novembri 2005. aasta otsuse peale kohtuasjas T-145/04: Elisabetta Righini versus Euroopa Ühenduste Komisjon. Apellatsioonkaebuse esitaja esindaja on advokaat Eric Boigelot.
   Apellatsioonkaebuse esitaja palub Euroopa Kohtul:
   
               1.
            
            
               tunnistada apellatsioonkaebus vastuvõetavaks ja põhjendatuks ning sellest tulenevalt
            
         
               2.
            
            
               tühistada Euroopa Ühenduste Esimese Astme Kohtu 15. novembri 2005. aasta otsus kohtuasjas T-145/04: Righini v. komisjon;
            
         
               3.
            
            
               teha ise uus otsus ja rahuldada hageja algsed nõuded kohtuasjas T-145/04:
               
                           —
                        
                        
                           tühistada komisjoni otsused, millega määrati hageja teenistusse astumisel palgaastmele A*8/3 (endine A7/3), olgu tegemist ajutise teenistuja või katseajal oleva ametnikuga, ning mis said hagejale teatavaks vastavalt 27. mail 2003 ja 30. juunil 2003;
                        
                     
                           —
                        
                        
                           tühistada 23. jaanuaril 2004 avaldatud 21. jaanuari 2004. aasta selgesõnaline otsus jätta rahuldamata hageja kaebus, mis registreeriti 14. augustil 2003 numbri all R/485/03;
                        
                     
                           —
                        
                        
                           mõista kohtukulud igal juhul välja kostjalt.
                        
                     
         Väited ja peamised argumendid
   Apellatsioonkaebuse väited tuginevad vastavalt Euroopa Kohtu põhikirja artiklile 58 ühenduse õiguse rikkumisele ja menetlusnormide rikkumisele Esimese Astme Kohtus, mis kahjustas apellatsioonkaebuse esitaja huve.
   Apellatsioonkaebuse esitaja vaidlustab kohtuotsuse osas, millega jäeti rahuldamata väide, mis tugines personalieeskirjade artikli 31 lõike 2, 1983. aasta otsuse ja administratiivjuhiste rikkumisele ning ilmsele hindamisveale, ja seega sisaldab see otsus õigusvigu, ekslikku ja vastuolulist põhjendust ning toimikus asuvate tõendite moonutamist.